**«Գողություն իտալական ձևով»** (անգլ.՝ The Italian Job), ռեժիսոր Ֆելիքս Գարի Գրեյի արկածային մարտաֆիլմը, 1969 թվականի ֆիլմի վերարտադրությունը՝ Մարկ Ուոլբերգի գլխավոր դերակատարմամբ։ Ֆիլմը ստացել է PG-13 վարկանիշ։

Սյուժե
------

Ֆիլմի գործողությունները սկսվում են Վենետիկում «առաջնորդ» Ջոն Բրիջերի և նրա աղջիկ Ստելլայի հեռախոսազրույցով։ Նա ասում է աղջկան, որ սա իր «վերջին գործն է»։ Ջոնը հանդիպում է «կազմակերպիչ» Չարլիի հետ առաջիկա կողոպուտը քննարկելու համար։ Ջոնն ու Չարլին լավ ընկերներ են և հարգում են միմյանց։

Չարլին պլանավորում և անցկացնում է լավ մտածված և արագ կողոպուտ՝ կապված մեծաքանակ ոսկե սալիկների յուրացման հետ։ Այս տեսարանում հանդիպում են խմբի մնացած անդամները։ Սթիվը համարվում է «ներսի մարդ», Սիրունիկ Ռոբը՝ պրոֆեսիոնալ վարորդ, Ձախ ականջը՝ պայթուցիկի մասնագետ, իսկ Լայլը (որը հետո պահանջում է «Նափսթեր» մականունը)՝ տեխնիկայի (հիմնականում՝ համակարգչային) մասնագետ։ Հենց Ջոնը իր հերթին պրոֆեսիոնալ չհրկիզվող պահարանի կողոպտիչ է։ Կողոպուտը կատարված է փայլուն կերպով, և սկսվում է տոնումը, բայց ոգևորությունը կարճ է տևում։ Սթիվը փաստորեն դավաճան է և ունի իր պլանները ոսկու հաշվով (մեկ վեցերորդ մասը նրան քիչ է թվում). նա առևանգում է ամբողջ ոսկին՝ սպանելով Բրիջին։ Խմբի բոլոր անդամներին մահացած համարելով՝ նա հեռանում է։ Բայց բոլորը, բացի Ջոնից, կենդանի են մնում և պատրաստվում են վրեժի։

Ֆիլմի գործողությունները շարունակվում են ԱՄՆ-ում, որտեղ Ստելլան, հորից ժառանգելով պահարաններ բացելու հմտությունները, օգտագործում է իր փորձը օրինական նպատակներով՝ օգնելով ոստիկանությանը բացել անհրաժեշտ պահախցիկներ։ Չարլին հավաքագրում է Ստելլային խումբ, և նրանք պատրաստում են Սթիվին կողոպտելու պլան, որպեսզի վրեժ լուծեն։ Իրադարձությունները շարունակվում են Լոս-Անջելեսում, որտեղ ապրում է Սթիվը։ Գործը բարդանում է ուկրաինական մաֆիայի միջամտության հետևանքով։

Պլանը հիմնված է նրա վրա, որ խումբը «կոտրում» է տրանսպորտի կառավարման ցանցը։ Խումբը իր համար կազմակերպում է «կանաչ ալիք» և ուշացնում է ոսկով բեռնված գանձիչ բեռնատարներին այնտեղ, որտեղ իրենց հարմար է։ Քաղաքի նշանակված կետում բեռնատարը կանգնում է և ուղղորդված պայթյունից հետո կորում ստորգետնյա հաղորդակցության համակարգեր, որտեղ նրան սպասում են կողոպտիչները։ Ոսկին բեռնվում է հատուկ սարքավորված երեք Mini Cooper մեքենաների մեջ, և կողոպտիչները փախչում են մետրոյի և քաղաքի կոյուղու միջոցով։ Վերջում Սթիվը հասնում է նրանց, ովքեր գողացել են իր ոսկին, բայց Չարլին դա էլ է նախատեսել։ Այստեղ Սթիվին սպասում են հաշվերհարդարի պատրաստվող ուկրաինական մաֆիայի ներկայացուցիչները։ Խումբը տոնում է գործի հաջողությունը, որն իրենց բերեց 27 000 000 ԱՄՆ դոլար։

Դերերում
--------

| Դերասան | Դեր |
| --- | --- |
| Մարկ Ուոլբերգ | Չարլի Քրոքեր |
| Շարլիզ Թերոն | Ստելլա Բրիջեր |
| Էդվարդ Նորթոն | Սթիվ Ֆրազելլի |
| Դոնալդ Սազերլենդ | Ջոն Բրիջեր |
| Ջեյսոն Սթեթհեմ | Ռոբ |
| Սեթ Գրին | Լայլ |
| Մոս Դեֆ | Ձախ ականջ |
| Օլեկ Կրուպա | Մաշկով |

Արտաքին հղումներ
----------------

 Վիքիքաղվածքն ունի քաղվածքների հավաքածու, որոնք վերաբերում են  ***Գողություն՝ իտալական ձևով (ֆիլմ, 2003)*** հոդվածին
* Ֆիլմի պաշտոնական կայքէջ(անգլ.)
* «Գողություն իտալական ձևով»(անգլ.) ֆիլմը Internet Movie Database կայքում
* «Գողություն իտալական ձևով»(անգլ.) Rotten Tomatoes կայքում
* Ֆիլմի ակնարկ և քննադատություն
* «Գողություն իտալական ձևով» ֆիլմը օնլայն (ռուս.)
* Իտալական Աշխատանք Արխիվացված 2016-03-04 Wayback Machine(ռուս.)
* Իտալական Աշխատանք 2015 Արխիվացված 2015-03-15 Wayback Machine(ռուս.)

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Internet Movie Database — 1990.
2. 1 2 3 4 5 6 7 8 9
3. ↑
4. 1 2
5. 1 2 3 4 5 6 7 8 9 10
6. 1 2 3 4 5 6 7
7. 1 2 3 4 5 6 7 8 9  ČSFD (չեխերեն) — 2001.
8. ↑
9. ↑  Internet Movie Database — 1990.
10. 1 2  Box Office Mojo — 1999.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |